## Ministru kabineta noteikumu projekta „Starptautiskās kosmetoloģijas koledžas nolikums” sākotnējās ietekmes novērtējuma ziņojums (anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Starptautiskās kosmetoloģijas koledžas nolikums” (turpmāk – noteikumu projekts) ir izstrādāts saskaņā ar Augstskolu likuma 10.¹ panta pirmo daļu, kas nosaka, ka koledža darbojas uz tās nolikuma pamata un koledžas nolikumu kā Ministru kabineta noteikumus izdod Ministru kabinets pēc izglītības un zinātnes ministra ieteikuma. |
| 2. |  Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | SIA “Kosmetoloģijas koledža” valde ar 2015.gada 18.maija lēmumu nolemj veikt SIA “Kosmetoloģijas koledža” reorganizāciju un to pievienot iegūstošajai sabiedrībai SIA “UVB”. Saskaņā ar Latvijas Republikas Uzņēmumu reģistra Funkciju izpildes departamenta Rīgas reģiona komersantu un uzņēmumu reģistrācijas nodaļas 2015.gada 24.augusta lēmuma Nr.6-12/133626/2 1.punktu komercreģistrā tika ierakstīta reorganizācija – apvienošana, pievienojot komercsabiedrībai SIA “UVB” komercsabiedrību SIA “Kosmetoloģijas koledža”, bet saskaņā ar 2.punktu – izslēgta SIA “Kosmetoloģijas koledža” no komercreģistra.Saskaņā ar Latvijas Republikas Uzņēmumu reģistra Funkciju izpildes departamenta Rīgas reģiona komersantu un uzņēmumu reģistrācijas nodaļas 2015.gada 8.oktobra lēmumu Nr.6-12/182563 komercreģistrā tika reģistrēti komercsabiedrības statūtu grozījumi un par komercsabiedrību ierakstīt komercreģistrā šādas ziņas – firma mainīta no SIA “UVB” uz SIA “UVB Kosmetoloģijas koledža”.Saskaņā ar Latvijas Republikas Uzņēmumu reģistra Funkciju izpildes departamenta Rīgas reģiona komersantu un uzņēmumu reģistrācijas nodaļas 2015.gada 15.oktobra lēmumu Nr.6-12/187993 komercreģistrā tika reģistrēti komercsabiedrības statūtu grozījumi un par komercsabiedrību ierakstīt komercreģistrā šādas ziņas – firma mainīta no SIA “UVB Kosmetoloģijas koledža” uz SIA “Starptautiskā kosmetoloģijas koledža”.Saskaņā ar Izglītības likuma 24.panta pirmo daļu izglītības iestādes, tai skaitā koledžas, ir jāreģistrē Izglītības iestāžu reģistrā, bet ceturto daļu, ja izglītības iestādi, tai skaitā koledžu iekļauj Izglītības iestāžu reģistrā, tai izsniedz reģistrācijas apliecību. Savukārt Izglītības likuma 25.panta pirmā daļa nosaka, ka izglītības iestāde, tai skaitā koledža, ir tiesīga normatīvajos aktos noteiktajā kārtībā uzsākt izglītības programmu īstenošanu ar dienu, kad tā reģistrēta Izglītības iestāžu reģistrā.SIA “Starptautiskā kosmetoloģijas koledža” (turpmāk – koledža) Izglītības kvalitātes valsts dienests 2015.gada 22.oktobrī izsniedza izglītības iestādes reģistrācijas apliecību Nr.3347802498. Tādējādi koledža ieguva tiesības darboties augstākās izglītības jomā. Koledžas padome 2015.gada 10.novembra sēdē pieņēma koledžas nolikumu.Ņemot vērā Augstskolu likuma 10.¹ panta pirmajā daļā noteikto, ka koledžas nolikumu kā Ministru kabineta noteikumus izdod Ministru kabinets, koledžas padomes 2015.gada 10.novembra sēdē pieņemto koledžas nolikumu nepieciešams apstiprināt Ministru kabinetā.Noteikumu projekta mērķis ir apstiprināt koledžas nolikumu, kas nosaka koledžas juridisko statusu; tās darbības pamatvirzienus un uzdevumus; pārstāvības un vadības institūciju un lēmējinstitūciju tiesības, pienākumus un uzdevumus, šo institūciju izveidošanas, ievēlēšanas un iecelšanas kārtību un sastāvu; akadēmiskā personāla ievēlēšanas kārtību, tiesības un pienākumus; studiju programmu izstrādes, apstiprināšanas un likvidācijas kārtību; struktūrvienību un filiāļu izveidošanas, reorganizācijas, likvidācijas kārtību; iekšējo kārtību reglamentējošo dokumentu pieņemšanas kārtību; koledžas finansējuma avotus; nolikuma un tā grozījumu ierosināšanas un izstrādes kārtību; koledžas reorganizācijas un likvidācijas kārtību; koledžas starptautisko sakaru principus.Ministru kabinetā apstiprināts koledžas nolikums nodrošinās Augstskolu likuma 9.panta otrās daļas 3.punktā noteiktās prasības ievērošanu par valstiski atzītu diplomu izsniegšanu koledžas absolventiem par attiecīgas studiju programmas apguvi. |
| 3. | Projekta izstrādē iesaistītās institūcijas | Izglītības un zinātnes ministrija un koledža. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz koledžu un tās personālu.  |
| 3. | Tiesiskā regulējuma ietekme uz tautsaimniecību un administratīvo slogu | Noteikumu projekts nodrošinās koledžas darbības kontinuitāti un efektivitāti, kā arī atbilstību Augstskolu likumā noteiktajam tiesiskajam regulējumam. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

Anotācijas III, IV, V un VI sadaļa – noteikumu projekts šo jomu neskar.

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Noteikumu projekta izpildē būs iesaistīta pati koledža un tās lēmējinstitūcijas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Izglītības un zinātnes ministre Mārīte Seile

Valsts sekretāre Līga Lejiņa

04.02.2016. 17:45

 646

M.Strads

67047853, Maris.Strads@izm.gov.lv